Nyeste Skilderie af Kiøbenhavn, 1820-04-01
Den 1ste April forsvarer Candidatus philosophiæ S. Forchhammer sin trykte Dissertation: de Mongano. Respondens er Hr. Candid. philøsoph. T. S. Repp. Dissertationen er tilegnet Archiator Etatsraad og Professor J. D. Brandis, R. af D., og Prof. H. C. Ørsted, R. af D. Til fuldstændigere Berigtigelse ved det i Jversens Avis i Odense d. A. Jndførte gives Følgende: Ynglingen Niels Julius Strandgaard. er født i Kjøbenhavn den 19 December 1798. Efterat han i omtrent 4 Aar havde havt privat Jnformation, indtraadte han i Kjøbenhavns Cathedralskole den 6 Mai 1808. J 1817 tog han Examen artium, i 1818 Examen philologicum og philosophicum, alle med bedste Characteer. Han begyndte derpaa strax at læse til Embedsexamen, men Vinteren derpaa paadrog han sig paa en Landtour, ved stærk Forkjølelse, en heftig Lunge sygdom, der standsede videre kraftig Fortsættelse af Studeringer. Det hos ham nedlagte Anlæg for Musiken vækkedes og udvikledes paa følgende Maade. Aaret 1811 overlod en Bekjendt ham en gammel ubrugelig Fløite, hvilken hans Fader, Havnecontrolleur Strandgaard, (der i Fritimer fra Embedsforretninger til sin Fornøielse dyrker Dreierkonsten) istandsatte, men da den kun blev en maadelig Fløite, og Sønnen yttrede en uimodstaaelig Lyst til Musiken, gjorde Faderen ham en ny, og antog en Lærer, der skulde undervise ham i Noderne for Fløite og Begyndelsesgrundene, hvilken Underviisning han i det Høieste benyttede 8 Timer. Han drev det meget vidt ved egen Hjelp, og havde siden ingen Underviisning i Musiken. Da han havde en særdeles bøielig og behagelig Stemme og sang udmærket godt, gjorde hans Fader ham en Guitar i Aaret 1814. Med en overordentlig Glæde modtog han dette Jnstrument, hvilken han, uden Veiledning, inden et halvt Aars Forløb spillede med udmærket Færdighed. Han gik nu videre og begyndte at spille Pianoforte og spillede om en føje Tid ogsaa dette Jnstrument med Færdighed; – senere spillede han Fiolin, Fioloncel og Orgel. Som udmærket Sanger søgtes han til at være med ved adskillige offentlige Høitideligheder og sang blandt andre ved Kjøbenhavns Cathedralskoles Jndvielse, ved Metropolitankirkens Jndvielse og Jubelfestens Høitideligholdelse sidst. Som Componist viste han sig tidlig og hans Compositioner ere blevne antagede med Bifald af hans Venner. En Sørgemusik, som disse foranstaltede paa Kirkegaarden ved hans Jordefærd, er af ham selv componeret. Han var en ægte Ven og Udøver af Retskaffenhed. Beskedenhed var ham en Natur. Sønlig Agt og Kierlighed til sine Forældre var ham den kjereste Pligt at opfylde. Han gik til Roe d. 28 Febr. d. A., noget over 21 Aar gammel, og opnaaede det høieste Gode. Hr. Justitsraad D. Didrichsen og Hr. H.A. Martensen agte at levere en dansk Oversættelse af Etatsraad og Ridder Dr. C. F. v. SchmidtPhiseldecks nylig udgivne Skrift: "Europa und Amerika, oder de kunstigen Verhaltnisse der civilisitten Welt." Oversættelsen overlades Subscribenterne, heftet, for 9 Mk. paa Tryk= og 11 Mk. paa Skrivpapiir. Subscriptionen, som modtages paa de fleste Boglader, staaer aaben indtil 1ste Maj, efter hvilken Tid Prisen bliver 2 Rbdlr. paa Tryk= og 2 1/2 Rbdlr. paa Skrivpapiir. Subscribentsamlere tilstaaes paa 6 Exemplare det 7de frit. Under Titel af: Harpen, agter Hr. A. P. Liunge fra April Maaneds Begyndelse af at udgive et Tidsskrivt, hvis Jndhold bliver følgende: Smaafortællinger, Eventyr og Novel ker; Digte, Biographier, i Særdeleshed, af berømte Digtere og Tonekonstnere, comiske, humoristiske og satiriske Smaastykker; Theater=Recensioner, eller Bedømmelser af mærkelige Forestillinger paa den danske Skueplads, korte Efterretninger om fremmede Theatre, litteraire Noticer og Oppositioner; Anecdoter, Gaader og Charader; Blandinger. - Ugentligen udkommer tvende Halvark, som blive Abonnenterne tilbragte imod Betaling af 4 Mk. maanedligen for Exemplaret i simpel stort Format, og S. Mk. maanedligen for Exemplaret i stort hollandsk Medianformat.